**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījumi Ministru kabineta 2018. gada 16. janvāra noteikumos Nr. 28 "Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs””**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 02.06.2020., 05.06.2020. |
|  |  |
| Saskaņošanas dalībnieki | Finanšu ministrija, Tieslietu ministrija, Labklājības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas un Tieslietu ministrijas 04.06.2020 atzinuma iebildumus, Tieslietu ministrijas 05.06.2020. iebildums |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

II Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 |  2 | 3 | 4 | 5 |
|  | Noteikumu projekts | **Tieslietu ministrijas 04.06.2020. atzinums Nr. 1-9.1/588**Vēršam uzmanību uz to, ka projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā ir norādīts, ko paredz projekts, bet nav skaidrojuma, kādēļ ir paredzēts attiecīgais regulējums. Tā, piemēram, Ministru kabineta 2018. gada 16. janvāra noteikumu Nr. 28 "Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs" (turpmāk – noteikumi) 5. punkts noteic, ka patentmaksu maksā par vienu, trim vai sešiem kalendāra mēnešiem vai vienu kalendāra gadu, bet samazināto patentmaksu maksā par sešiem kalendāra mēnešiem vai vienu kalendāra gadu. Savukārt projektā paredzētais noteikumu 17. punkts noteic, ka patentmaksu vai samazināto patentmaksu, kas maksāta par sešiem kalendāra mēnešiem vai pilnu kalendāro gadu par 2020. gadu, pagarina par trīs kalendāra mēnešiem sakarā ar Covid-19 izplatību. Līdz ar to nav skaidrs, kādēļ nevar pagarināt patentmaksu, kas maksāta, piemēram, par trim kalendāra mēnešiem.Ievērojot minēto, lūdzam papildināt anotācijas I sadaļas 2. punktu ar atbilstošu skaidrojumu. Turklāt vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām. | **Ņemts vērā** | Precizēts Noteikumu projekts un Anotācija.  |
|  | Noteikumu projekts | **Tieslietu ministrijas 04.06.2020. atzinums Nr. 1-9.1/588**Vienlaikus vēršam uzmanību uz to, ka nav arī skaidrs, kādēļ projektā paredzētais noteikumu 18. punkts noteic, ka, ja patentmaksas vai samazinātās patentmaksas maksātājs nevēlas pagarināt patentmaksas vai samazinātās patentmaksas termiņu sakarā ar Covid-19 izplatību, maksātājs iesniedz iesniegumu Valsts ieņēmumu dienestā. Proti, nav saprotams, kādēļ attiecīgs iesniegums nav jāiesniedz Valsts ieņēmumu dienestā patentmaksas vai samazinātās patentmaksas maksātājam, kas vēlas pagarināt patentmaksas vai samazinātās patentmaksas termiņu.Ievērojot minēto, lūdzam papildināt anotācijas I sadaļas 2. punktu ar atbilstošu skaidrojumu. Turklāt vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām. | **Ņemts vērā** | Precizēts Noteikumu projekts un Anotācija.Noteikumu projekta 15.2 punktu izsakot šādā redakcijā:15.2 Ja patentmaksas vai samazinātās patentmaksas maksātājs vēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību atbilstoši šo noteikumu 15.1 punktam, maksātājs iesniedz iesniegumu Valsts ieņēmumu dienestā un apliecina, ka periodā, kurā visā valsts teritorijā tika izsludināta ārkārtējā situācija nav gūti ieņēmumi no saimnieciskās darbības. |
|  | Noteikumu projekts | **Tieslietu ministrijas 04.06.2020. atzinums Nr. 1-9.1/588**Papildus vēršam uzmanību uz to, ka tiesību normas nepieciešams izstrādāt skaidras un nepārprotamas. Savukārt projektā paredzētais regulējums par patentmaksas vai samazinātās patentmaksas pagarināšanu ir neskaidrs, tādēļ lūdzam to precizēt, norādot, ka tiek pagarināts periods, par kuru patentmaksa vai samazinātā patentmaksa maksājama v.tml. | **Ņemts vērā** | Precizēts Noteikumu projekts. |
|  | Noteikumu projekts | **Finanšu ministrijas 04.06.2020. atzinums Nr.** **12/A-7/****3058**Nav atbalstāma iecere visiem patentmaksas vai samazinātās patentmaksas maksātājiem automātiski pagarināt bez vērtēšanas patentmaksas vai samazinātās patentmaksas piemērošanas termiņu un uzlikt par pienākumu patentmaksas vai samazinātās patentmaksas maksātājiem, kuri nevēlas pagarināt patentmaksas vai samazinātās patentmaksas piemērošanas termiņu, iesniegt iesniegumu Valsts ieņēmumu dienestā. Uzskatām, ka tieši tiem patentmaksas vai samazinātās patentmaksas maksātājiem, kuri vēlas pagarināt šo termiņu, jo viņiem nebija iespēja turpināt darbību arī ārkārtas situācijas laikā, būtu jāiesniedz iesniegums Valsts ieņēmumu dienestā, turklāt, Finanšu ministrijas ieskatā, šiem patentmaksas vai samazinātās patentmaksas maksātājiem būtu vienlaikus jāiesniedz arī apliecinājums par to, ka šajos 3 mēnešos netika gūti ienākumi.  | **Ņemts vērā**  | Precizēts Noteikumu projekts un Anotācija.Noteikumu projekta 15.2 punktu izsakot šādā redakcijā:15.2 Ja patentmaksas vai samazinātās patentmaksas maksātājs vēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību atbilstoši šo noteikumu 15.1 punktam, maksātājs iesniedz iesniegumu Valsts ieņēmumu dienestā un apliecina, ka periodā, kurā visā valsts teritorijā tika izsludināta ārkārtējā situācija nav gūti ieņēmumi no saimnieciskās darbības. |
|  | Noteikumu projekta 17.punkts un Anotācija  | **Finanšu ministrijas 04.06.2020. atzinums Nr. 12/A-7/3058**Ja noteikumu projekts tiek konceptuāli atbalstīts tā esošajā redakcijā, izsakām sekojošus iebildumus. 1. Par noteikumu projekta 17.punkta redakciju:

Vēršam uzmanību uz to, ka piedāvātā redakcija ir tehniski neprecīza, jo tās mērķis nav pagarināt patentmaksu, bet gan pagarināt patentmaksas piemērošanas termiņu. Tāpat svarīgi ir uzsvērt un norādīt, ka, lai saņemtu patentmaksas piemērošanas termiņa pagarinājumu, sešu mēnešu periodam, par kuru ir samaksāta patentmaksa, obligāti ir jāiekrīt valstī pasludinātā ārkārtas perioda laikā. Piemēram, ja patentmaksa ir samaksāta par periodu no 01.07.2020. līdz 31.12.2020., mērķis ir norādīt, ka šajā gadījumā patentmaksas piemērošanas termiņa pagarinājums netiek piemērots.Ņemot vērā minēto, lūdzam noteikumu 17.punktu izteikt šādā redakcijā:“17. Ja patentmaksa vai samazinātā patentmaksa 2020.gadā ir samaksāta par sešiem kalendāra mēnešiem, kuri iekrīt periodā, kurā visā valsts teritorijā ir izsludināta ārkārtējā situācija, vai ir samaksāta par pilnu kalendāro gadu, patentmaksas vai samazinātās patentmaksas piemērošanas termiņu pagarina par trīs kalendāra mēnešiem sakarā ar Covid-19 izplatību.”.Vienlaicīgi lūdzam attiecīgi precizēt anotāciju, tajā iekļaujot arī ar piemēriem ilustrētus paskaidrojumus par dažādām iespējamajām situācijām saistībā ar patentmaksas piemērošanas dažādiem termiņiem (beigu datumiem). | **Ņemts vērā**  | Precizēts Noteikumu projekts.  |
|  | Noteikumu projekta 18.punkts un Anotācija | **Finanšu ministrijas 04.06.2020. atzinums Nr. 12/A-7/3058**2.Par noteikumu projekta 18.punkta redakciju:Vēršam uzmanību uz to, ka minētā punkta redakcija ir precizējama atbilstoši Finanšu ministrijas piedāvātajai noteikumu 17.punkta redakcijai. Tāpat lūdzam apsvērt iespēju noteikumu 18.punktā norādīt konkrētus termiņus kādā patentmaksas maksātājs ir tiesīgs iesniegt iesniegumu Valsts ieņēmumu dienestā.Ņemot vērā minēto, lūdzam noteikumu 18.punktu izteikt šādā redakcijā: “18. Ja patentmaksas vai samazinātās patentmaksas maksātājs nevēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību atbilstoši šo noteikumu 17. punktam, maksātājs iesniedz iesniegumu Valsts ieņēmumu dienestā.”Lūdzam attiecīgi precizēt anotāciju. | **Ņemts vērā**  | Precizēts Noteikumu projekts. |
|  | Noteikumu projekta 15.2 punkts | **Tieslietu ministrijas 05.06.2020. elektroniskais atzinums**Atkārtoti vēršam uzmanību uz to, ka nav skaidrs, kādēļ projektā paredzētais Ministru kabineta 2018. gada 16. janvāra noteikumu Nr. 28 "Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs" (turpmāk – noteikumi) 15.2 punkts noteic, ka, ja patentmaksas vai samazinātās patentmaksas maksātājs nevēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību atbilstoši šo noteikumu 15.1 punktam, maksātājs iesniedz iesniegumu Valsts ieņēmumu dienestā.Projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā ir norādīts, ka "grozījumi veikti, jo esošā ekonomiskā situācija liecina, ka krīzes periodā patentmaksas maksātāju un samazinātās patentmaksas maksātāju saimnieciskā darbība ir bijusi ierobežota, līdz ar to paredzams, ka lielākā daļa patentmaksas maksātāji un samazinātās patentmaksas maksātāji vēlēsies pagarināt piemērošanas termiņu, kā rezultātā iesniegumu izskatīšana varētu radīt papildu slogu Valsts ieņēmumu dienestam. [..] Vienlaikus [..] projekts paredz, ja patentmaksas vai samazinātās patentmaksas maksātājs nevēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību, maksātājs iesniedz iesniegumu Valsts ieņēmumu dienestā. Esošā situācija liecina, ka iespējamais patentmaksas maksātāju vai samazinātās patentmaksas maksātāju skaits, kas nevēlēsies pagarināt termiņu būs salīdzinoši neliels, līdz ar to tas neradīs papildu slogu Valsts ieņēmumu dienestam".Tieslietu ministrijas ieskatā, nav atbalstāms, ka administratīvais slogs tiek palielināts personām, kas izpilda normatīvajos aktos noteiktās prasības, tādēļ, ka citas personas nevar izpildīt normatīvajos aktos noteiktās prasības. Turklāt privātpersonai šāds administratīvais slogs tiek palielināts, lai samazinātu administratīvo slogu valsts pārvaldes iestādei.Papildus norādām uz to, ka nevar pamatot iepriekš minētā regulējuma nepieciešamību, nenorādot skaitu, cik personas ietekmēs šāds regulējums.Vienlaikus vēršam uzmanību uz to, ka atbilstoši izziņas II sadaļas 4. punktā minētajam arī Finanšu ministrija ir izteikusi iebildumu pret šādu regulējumu, un Tieslietu ministrija pievienojas šim Finanšu ministrijas izteiktajam iebildumam.Ievērojot minēto, lūdzam precizēt projektā paredzēto regulējumu un anotācijas I sadaļas 2. punktā ietverto informāciju. | **Ņemts vērā**  | Precizēts Noteikumu projekts:“15.1 Ja patentmaksa vai samazinātā patentmaksa 2020.gadā ir samaksāta par sešiem kalendāra mēnešiem, kuri iekrīt periodā, kurā visā valsts teritorijā ir izsludināta ārkārtējā situācija, vai ir samaksāta par vienu kalendāro gadu, patentmaksas vai samazinātās patentmaksas piemērošanas termiņu var pagarināt par trīs kalendāra mēnešiem sakarā ar Covid-19 izplatību. 15.2 Ja patentmaksas vai samazinātās patentmaksas maksātājs vēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību atbilstoši šo noteikumu 15.1 punktam, maksātājs iesniedz iesniegumu Valsts ieņēmumu dienestā un apliecina, ka periodā, kurā visā valsts teritorijā tika izsludināta ārkārtējā situācija nav gūti ieņēmumi no saimnieciskās darbības.”  |
| Atbildīgā amatpersona |  |

 Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299Kristaps.Soms@em.gov.lv |